**Приложение № 15.1**

**П Р О Т О К О Л**

**от обществено обсъждане на проектобюджета на Община Разград за 2016 г.**

Днес, 30.11.2015 г., от 10,00 ч. в зала 102 на Община Разград се проведе обществено обсъждане на проектобюджета на Община Разград за 2016 г.

Присъстваха около 70 човека – общински съветници, служители на Общинска администрация, кметове на населени места, второстепенни разпоредители с бюджет, медии и граждани.

Обсъждането протече по следния ред:

Г-жа Галина Георгиева, зам.кмет на Община Разград, запозна присъстващите с макро-рамката на проектобюджет 2016 г. и подхода при формирането й. Чрез диаграми бяха онагледени приходната и разходната част, в т.ч. проектите за делегираните от държавата дейности и за местни дейности.

След презентацията на проектобюджет 2016, г-жа Георгиева даде думата на присъстващите за изказвания, предложения и въпроси.

* **Г-н Николай Мечев,** гражданин, бивш председател на „Ротари клуб“, в момента живущ в с.Благоево, постави няколко проблема:
* осигуряване на средства за поддръжка от страна на Община Разград на чешмичката на ул.“Васил Левски“ в гр.Разград, изградена от „Ротари клуб“;
* належащ ремонт на няколко улици и два самострутващи се, но действащи и при тези условия мостове в с.Благоево. За онагледяване на казаното г-н Мечев предостави снимков материал;
* покривът на читалището, както и училището в селото се рушат и е необходимо да се вземат спешни мерки.
* **Г-н Момчил Мизурски,** кмет на с.Благоево, отговори, че през годините пред общинското ръководство са поставяни проблемите с уличната инфраструктура и рушащи се сгради, като приоритетно са ремонтирани улици, на които има повече живущи.
* **Г-н Милен Станчев,** гражданин,постави на вниманието на общинското ръководство два въпроса:
* При кандидатстване с проекти за европейско финансиране внимателно да се преценят условията, тъй като при някои от тях има съфинансиране от страна на общината;
* Да се предвидят средства за преасфалтиране/бетониране на паркинга на ул.“Априлско въстание“ № 9.
* **Г-н Петко Антонов,** художник, насочи вниманието към окаяното състояние на изложбената зала на бул.“България“ и художниците правят изложбите си в Регионалната библиотека. Руши се и покривът на къщата на художниците. Предложи да се предвидят средства за неотложното им ремонтиране с цел ефективното им ползване.
* **Г-жа Надя Радославова**, председател на Обшински съвет Разград, уведоми присъстващите, че покривът на къщата на художниците вече е ремонтиран.
* **Инж.Димитър Димитров,** кмет на с.Осенец, предложи недовършената и рушаща се вече сграда на читалището в с.Осенец да бъде довършена за да се ползва от населението.
* **Непредставил се гражданин** поиска информация за водния цикъл на територията на Община Разград.

Г-жа Г.Георгиева отговори на поставените от присъстващите въпроси и изтъкна, че приоритет на общинското ръководство през 2016 г. ще бъде решаването на проблеми в малките населени места на територията на общината и за тази цел ще се предвиди съответното финансиране.

**30.11.2015 г. Протоколчик:**

**/М.Ганева/**